Forsinkelsen skyldtes, at Storebæltsbroen var lukket i fire timer på grund af is, der faldt ned på kørebanen, og dermed  udsatte kampen i Frederikshavn med to en halv time, fordi Herlevs spillere sad i en bus og ventede på at kunne nå over broen og videre til Frederikshavn. Men det var værd at vente på for frederikshavnerne, der sikrede sig sejr. - Vi er ikke så vant til at vinde, så jeg er supertilfreds. Især powerplay ser rigtig godt ud, siger Frederikshavn White Hawks' cheftræner, Henrik Christiansen, til sporten.dk - Herlev er et stærkt hold, som bliver farlig i playoff. De har to virkelig gode kæder. Det har stor betydning for dem, at Thor Dresler er med igen. Han spillede en flot kamp. Thor Dresler har været væk i over to måneder efter et brud ved den ene ankel.

Opsummering:
Frederikshavn White Hawks vandt 4-1 over Herlev Eagles i en kamp, der kan betegnes som en midnatsforestilling, da kampen blev udsat to og en halv time og først sluttede kl. 23.30 tirsdag.